text: Hun er blandt de 32 smukkeste i verden
  08 november 2011 kl. 12.51
  Maya Olesen, 20 år, fra Christiansfeld er hjemme igen efter Miss World-konkurrencen i London søndag. Hun blev nummer 32 af 113 kvinder fra hele verden.
  I dag er Miss Danmark, Maya Olesen, tilbage på jobbet som tjener på Comwell i Kolding.
  Finalen var frygtelig for Maya Olesen.
  - Jeg var grædefærdig, da jeg stod på scenen. Min kjole var ikke kommet frem, og min mor kunne ikke komme ind til finanlen, fortæller hun. 
  Miss Venezuela, Ivian Lunasol Sarcos Colimenares, blev årets Miss World.
  Nummer to blev Miss Filippinerne, Gwendoline Gaelle Sandrine Ruais, mens Miss Puerto Rico, Amanda Victoria Vilanova Perez, blev udset til nummer tre.
  Kandidaterne blev ikke alene bedømt på udseende, men også personlighed, begavelse og formuleringsevner.
  